પકડાયેલ આરોપીઓના કબજામાંથી ઇન્ડેન ગેસના 46 બાટલા રૂ.33,580 તથા બાસુરી પાઇપ નંગ 2 રૂ.100 તથા કબજે કરેલ મોબાઇલ નંગ 3 રૂ. 18,000 તથા મહિન્દ્રા બોલેરો પીકઅપ વાન રૂ.2,50,000 મળી કુલ રૂ. 3,01,680નો મુદ્દામાલ કબજે કર્યો હતો. પોલીસે આરોપીઓ વિરૂદ્ધ ઇ.પી.કો કલમ 379,114 તથા આવશ્યક ચીજવસ્તુ ધારા 1955ની કલમ 3,7 મુજબ કાયદેસર કાર્યવાહી થવા ફરીયાદ કરી હતી. અહીં ઉલ્લેખનીય છે કે ગેસની ચોરી કરેલ ગેસ ક્યાં વેચે છે, કેટલાક સમયથી વેચે છે વગેરે બાબત આગામી દિવસો માટે પોલીસ માટે તપાસનો વિષય છે.પકડાયેલ બંને આરોપીને પોલીસે રવિવારે કોર્ટમાં રજૂ કરતા 30મી સુધીના (એક દિવસના) રીમાન્ડ મળ્યા હતા. આ ચોરીના કૌભાંડમાં ઘણા ગ્રાહકો ભોગ બન્યાની શક્યતા છે.